Diari Oficial de la Generalitat Valenciana


Sumari del DOGV 3293, del 24-07-1998 (1998/5656)

Modificació de les bases de la convocatòria de subvencions per al finançament de projectes de cooperació en països en vies de desenvolupament.
----------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/5656


Organisme emissor
:   Ajuntament d'Ibi

Tipus de document
:   Anunci

Modificació de les bases de la convocatòria de subvencions per al finançament de projectes de cooperació en països en vies de desenvolupament. [1998/M5656]
  
El Ple de l'Ajuntament, en sessió ordinària celebrada el dia 25 de maig de 1998, va acordar modificar les bases de la convocatòria de subvencions per al finançament de projectes de cooperació en països en vies de desenvolupament, i que són:
  
Primer
  
Modificar el paràgraf primer de la base segona, en la forma que s'assenyala:
  
«Podran sol·licitar subvenció les organitzacions no governamentals (ONG) sense ànim de lucre, les activitats de les quals coincidisquen amb l'objecte d'aquesta convocatòria i disposen de seu o delegació permanent en l'àmbit de la Comunitat Valenciana, i hauran d'acompanyar en tot cas original o còpia autenticada dels Estatuts de l'associació. Quant a l'àmbit territorial, s'atorgarà preferència a aquelles organitzacions que centralitzen la seua activitat a Ibi o, si no n'hi ha, a la província d'Alacant.»
  
Segon
  
Modificar la base tercera, apartat segon, en la forma que s'indica:
  
«- Tindre la capacitat de mobilitzar subvencions d'altres organismes, no superant totes aquestes el 100% del programa. Per a això, haurà de presentar el balanç dels dos últims anys, especificant les subvencions rebudes, l'origen i la quantia, així com els recursos propis generats.»
  
Tercer
  
Modificar la base cinquena, apartat g), de la següent manera:
  
«g) Que les accions proposades tinguen garantida la seua viabilitat, especialment a través de la capacitat de la contrapart local del país beneficiari, per a complir els objectius previstos, atorgant-se preferència a projectes que signifiquen continuïtat amb programes globals en desenvolupament.»
  
Quart
  
Modificar la base setena, redactada de la que manera que s'exposa:
  
«Setena. La sol·licitud d'ajuda de subvenció comporta el compromís de l'organització peticionària d'utilitzar amb la major seriositat els fons aportats per l'Ajuntament, complint amb totes les obligacions quant a la presentació d'informe i justificació de despeses, les quals s'especificaran en el contracte que es firme una vegada aprovada la subvenció. Especialment, s'imposa l'obligació d'adjuntar a aquesta justificació certificació acreditativa de les subvencions rebudes per altres organismes per al finançament definitiu del projecte.
  
En cas que les subvencions aconseguides no permeten dur a terme els programes o accions prevists totalment, les organitzacions hauran de definir amb les seues contraparts quines accions realitzaran i ho traslladaran a l'Ajuntament tant prompte com siga possible.»
  
Cinqué
  
Modificar la base vuitena, en la forma que s'indica:
  
«Vuitena. Les sol·licituds hauran de presentar:
  
...
  
2. Memòria en què es descriga el programa o acció que es pretenga realitzar (un únic programa per organització) i la població beneficiària d'aquesta. Igualment, informació general de la problemàtica de la zona, que permeta apreciar l'impacte de les accions a desenvolupar, a la qual s'haurà d'acompanyar un plànol de localització del poble, comarca, etc.»
  
Sisé
  
Addicionar un apartat a la base onze, amb el següent contingut:
  
«c) Els mitjans de control que garantisquen l'eficàcia del programa subvencionat.»
  
La qual cosa es publica en el Diari Oficial de la Generalitat Valenciana i en el Butlletí Oficial de la Província, als efectes de difusió i general coneixement. Les bases de la convocatòria de subvencions foren publicades íntegrament en el Butlletí Oficial de la Província número 256 de data 6 de novembre de 1996 i en el Diari Oficial de la Generalitat Valenciana número 2865 de data 8 de novembre de 1996.